**IŠRAŠAS**

## ANTIKORUPCIJOS KOMISIJOS INFORMACINĖ PAŽYMA

2022-12-20 Nr. VT-69-(1.13 E)

Šiauliai

Posėdis įvyko 2022-12-15, 14:00 – 15:15

Posėdžio vieta: posėdis vyko nuotoliniu būdu naudojant Zoom susitikimų platformą

Posėdžio pirmininkas - Jonas Bartkus

Atsakingasis sekretorius – Grita Vanagė

Posėdyje dalyvavo komisijos nariai: Zakiras Medžidovas, Vytautas Kabaila, Virginija Remeikienė, Gediminas Beržinis Beržinskas, Vytautas Juškus, Pranciškus Trijonis

Posėdyje nedalyvavo: Albina Venciuvienė (apie nedalyvavimą nepranešė), Gintautas Lukošaitis (apie nedalyvavimą nepranešė), Jolanta Rumbinienė (apie nedalyvavimą nepranešė).

Kviestiniai asmenys: Šiaulių miesto savivaldybės administracijos statybos ir renovacijos skyriaus l.e. vedėja Jolita Franckevičienė, Šiaulių miesto savivaldybės administracijos ekonomikos ir investicijų skyriaus vedėja Aistė Petkuvienė, Šiaulių miesto savivaldybės administracijos miesto ūkio ir aplinkos skyriaus vedėja Eglė Bružienė, Šiaulių miesto savivaldybės administracijos viešųjų pirkimų skyriaus vedėja Gitana Stankevičė, Šiaulių miesto savivaldybės administracijos teisės skyriaus vyriausioji specialistė Salomėja Buškienė.

Protokolas surašytas 2022 m. gruodžio 15 d. posėdžio garso įrašų pagrindu.

DARBOTVARKĖ:

1. Kaip savivaldybės kontroliuojamos įstaigos vykdo korupcijos prevenciją?
2. Kaip apsaugo pirkimų komisijas nuo galimo išorinio poveikio?
3. Ar dažnai viešuosiuose pirkimuose dalyvauja kažkokie konsultantai, koks jų vaidmuo?
4. Įmonės "Gatvių apšvietimas" sutartys su savivaldybe - kaip vykdomos jau pasirašytos ir kokios planuojamos pasirašyti?
5. Saulės koncertų salės projektų situacija - kas jau įvyko, kas planuojama?
6. SVARSTYTA.

Kaip savivaldybės kontroliuojamos įstaigos vykdo korupcijos prevenciją?

Komisijos pirmininkas Jonas Bartkus pristatė darbotvarkės klausimą. Už korupcijai atsparios aplinkos kūrimą atsakingas asmuo Grita Vanagė pristatė situaciją Savivaldybės institucijų, įstaigų, įmonių korupcijos prevencijos srityje. Pateikė atlikto tyrimo (2022 m. birželio-liepos mėn.), kurio tikslas buvo išanalizuoti kaip įgyvendina Savivaldybės įstaigos ir įmonės korupcijos prevenciją, kaip įgyvendina LR Vyriausybės nutarimo „Dėl bendrųjų reikalavimų valstybės ir savivaldybių institucijų ir įstaigų interneto svetainėms ir mobiliosioms programoms aprašo patvirtinimo“ nuostatas, rezultatus. Kokias rekomendacijas Savivaldybė teikė institucijoms, įstaigoms, įmonėms. Taip pat buvo pateikta trumpa analizė įmonių/ įstaigų apie korupcijos prevencijos veiksmų planą. Pristačius darbotvarkės klausimą vyko diskusija dėl korupcijai atsparios aplinkos kūrimo atsakingo asmens paskyrimo Savivaldybės įstaigose, institucijose ir įmonėse, dėl požiūrio institucijose, įstaigose, įmonėse korupcijos prevencijos srityje.

Pasisakė: Jonas Bartkus, Zakiras Medžidovas.

**NUTARTA.** Kitame posėdyje aptarti Šiaulių miesto savivaldybės administracijos korupcijos prevencijos veiksmų planą, apibendrinti kiek Savivaldybės institucijų, įstaigų, įmonių atsižvelgė į rekomendacijas korupcijos prevencijos srityje (kiek informacijos yra pateikta viešai).

1. SVARSTYTA.

Kaip apsaugo pirkimų komisijas nuo galimo išorinio poveikio?

Komisijos pirmininkas Jonas Bartkus pristatė darbotvarkės klausimą. Viešųjų pirkimų skyriaus vedėja Gitana Stankevičė pristatė aspektus, kas apsaugo pirkimų komisijas nuo galimo išorinio poveikio. Buvo paminėta, kad kiekviena perkančioji organizacija turi pasitvirtinusi savo atskirą tvarką, atskiras komisijas, taip pat savo pirkimų planus. Šiaulių miesto savivaldybės administracija turi savo komisijos darbo reglamentą, direktoriaus įsakymais tvirtinama komisijos sudėtis, vykdo tik savo savivaldybės administracijos pirkimus. Šiaulių miesto savivaldybės administracija įstaigų ir įmonių pirkimų neprižiūri ir nekontroliuoja. Nuo 2023 m. sausio 1 d. Tarybos sprendimu pirkimų procesas bus centralizuotas. Visas viešųjų pirkimų procedūras virš 15 000 eurų vykdys Šiaulių apskaitos centras bet tik biudžetinių įstaigų, viešųjų įstaigų. Įmonėse pirkimų procedūros vyks kaip vyko iki šiol. Kiekviena komisija veikia teisės aktų nustatytose rėmuose. Savivaldybės komisijos darbo reglamente nustatytos komisijos teisės ir pareigos, iš tų teisių ir pareigų komisijos nariai išeiti negali. Taip pat kiekvienas komisijos narys prieš pradedant darbą viešojo pirkimo komisijoje turi pasirašyti konfidencialumo pasižadėjimą, nešališkumo deklaraciją, užpildyti privačių interesų deklaraciją. Lietuvos Respublikos teisės aktai, kaip LR Korupcijos prevencijos įstatymas, LR pranešėjų apsaugos įstatymas, LR Viešųjų pirkimų įstatymas, apsaugo pirkimų komisijos narius nuo galimo išorinio poveikio. Pristačius darbotvarkės klausimą vyko diskusija dėl Savivaldybės administracijos valdomų įmonių atliekančių pirkimo procesus, dėl savivaldybės administracijos dalyvavimo įmonių pirkimų procese. Diskusijoje dalyvavo ir Šiaulių miesto savivaldybės administracijos Ekonomikos ir investicijų skyriaus vedėja Aistė Petkuvienė. Pasak jos savivaldybės administracija nesikiša į pirkimų procesus, kadangi yra įstatymai, taisyklės. Savivaldybės valdomos įmonės pristato savo metinius veiklos planus, ataskaitas apie įvykusius pirkimus ir pan. Viešųjų pirkimų skyriaus vedėja papildė informacija apie tai, kad LR Viešųjų pirkimų įstatyme 92 str. 3 d. yra numatyta, kad pirkimų procesus prižiūri Viešųjų pirkimų tarnyba ir kitos valstybės institucijos.

Pasisakė: Jonas Bartkus, Zakiras Medžidovas, Pranciškus Trijonis.

**NUTARTA.** Šiuo klausimu jokių sprendimų nebuvo priimta.

1. SVARSTYTA.

Ar dažnai viešuosiuose pirkimuose dalyvauja kažkokie konsultantai, koks jų vaidmuo?

Komisijos pirmininkas Jonas Bartkus pristatė darbotvarkės klausimą. Viešųjų pirkimų skyriaus vedėja Gitana Stankevičė pristatė informaciją apie konsultantus dalyvaujančius Šiaulių miesto savivaldybės administracijos viešųjų pirkimų procese. Šiaulių miesto savivaldybės administracijos viešosiose pirkimuose per 3 metus tik dviejose pirkimuose dalyvavo konsultantai. Tai buvo 2022 m. geležinkelio tiesimo ir logistikos centro pirkimuose. Konsultantai rengė pirkimų dokumentus, konsultavo dėl žaliųjų kriterijų, dėl ekonominio naudingumo vertinimo kriterijų nustatymo. Teikė ekspertines išvadas. Pristatymo metu komisijos narys Zakiras Medžidovas pateikė klausimą: kaip atrenkamas konsultantas. Viešųjų pirkimų skyriaus vedėjos teigimu konsultantai parenkami viešojo pirkimo būdu. Taip pat Viešųjų pirkimų skyriaus vedėja pristatė trumpai informaciją apie papildomą klausimą dėl šventinių renginių viešinimo išlaidų. Pristačius darbotvarkės klausimą vyko diskusija dėl savivaldybės valdomų įmonių ir įstaigų konsultantų vaidmenų pirkimo procese.

Pasisakė: Jonas Bartkus, Zakiras Medžidovas, Vytautas Juškus.

**NUTARTA.** Kitame posėdyje pateikti informaciją apie konsultanto statusą savivaldybės valdomose įmonėse ir įstaigose viešųjų pirkimų procese.

1. SVARSTYTA.

Įmonės "Gatvių apšvietimas" sutartys su savivaldybe - kaip vykdomos jau pasirašytos ir kokios planuojamos pasirašyti?

Komisijos pirmininkas Jonas Bartkus pristatė darbotvarkės klausimą. Miesto ūkio ir aplinkos skyriaus vedėja Eglė Bružienė pateikė surinktą informaciją kiek šiuo metu yra sutarčių su įmone „Gatvės apšvietimas“. Pasak vedėjos savivaldybė šiuo metu turi galiojančias 6 sutartis: 4 sutartys yra viešųjų pirkimų būdu, 2 vidaus sandoriai. Vidaus sandoriuose atsiskaitymo būdas apskaičiuojamas pagal faktiškai patiriamas konkrečiai tai veiklai sąnaudas. Pristačius darbotvarkės klausimą vyko diskusija dėl sutarčių pasirašymo ir kainų nustatymo proceso.

Pasisakė: Jonas Bartkus, Vytautas Juškus.

**NUTARTA.** Kitame posėdyje pateikti informaciją apie 2022 metais vykdomus viešuosius pirkimus įmonėje „Gatvės apšvietimas“. Pateikti informaciją apie gatvių priežiūros vidaus sandorį, kaip buvo apskaičiuota kaina (kainų nustatymo procesas).

1. SVARSTYTA.

Saulės koncertų salės projektų situacija - kas jau įvyko, kas planuojama?

Komisijos pirmininkas Jonas Bartkus pristatė darbotvarkės klausimą. Statybos ir renovacijos skyriaus l. e. vedėja Jolita Franckevičienė pristatė situaciją dėl statybos darbų Saulės koncertų salėje. Teigiama, kad šiuo metu vyksta viešųjų pirkimų procesas, laukiama pasiūlymų. Saulės koncertų salė bus naudojama tik tuo atveju kai bus užbaigti statybos darbai (scenos įrengimas, įrangos montavimas). Po trumpo darbotvarkės klausimo pristatymo vyko diskusija dėl sutarčių pasirašymo ir kainų nustatymo proceso.

Pasisakė: Jonas Bartkus, Vytautas Juškus, Gediminas Beržinis Beržinskas.

**NUTARTA. Kitame posėdyje pateikti informaciją apie Koncertinės įstaigos „Saulė“ salės rekonstrukciją, vykdomus ir planuojamus projektus.**

PRIDEDAMA:

Posėdžio garso įrašas:

Failo dydis: garso įrašas – 63,1 MB

Posėdžio pirmininkas Jonas Bartkus